Diari Oficial de la Generalitat Valenciana


Sumari del DOGV 5028, del 15-06-2005 (2005/6127)

RESOLUCIÓ de 16 de maig de 2005, de la Conselleria de Cultura, Educació i Esport de la Generalitat Valenciana i la Diputació provincial de València, per la qual es resol definitivament l'ampliació del pla d'inversions corresponent a l'addenda del conveni de col·laboració per a l'execució d'instal·lacions esportives entre la conselleria de Cultura i Educació i les diputacions provincials d'Alacant, Castelló i València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5028

Data del DOGV
:   15-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/6127


Data del document
:   16-05-2005

Organisme emissor
:   Conselleria de Cultura, Educació i Esport

Tipus de document
:   Resolució

Correcció d'errades

 Descriptors 

:   * Conselleria Cultura, Educació i Esport
    * administració regional
    * cooperació administrativa
    * administració local
    * instal·lació esportiva

RESOLUCIÓ de 16 de maig de 2005, de la Conselleria de Cultura, Educació i Esport de la Generalitat Valenciana i la Diputació provincial de València, per la qual es resol definitivament l'ampliació del pla d'inversions corresponent a l'addenda del conveni de col·laboració per a l'execució d'instal·lacions esportives entre la conselleria de Cultura i Educació i les diputacions provincials d'Alacant, Castelló i València. [2005/X6127]
  
El 25 de juliol de 2001, el conseller de Cultura i Educació i els presidents de les tres diputacions provincials de la Comunitat Valenciana van firmar el conveni de col·laboració per a l'execució d'instal·lacions esportives entre la Conselleria de Cultura i Educació i les diputacions provincials d'Alacant, Castelló i València, així com les bases per a la formació i gestió del Pla d'Instal·lacions Esportives 2001.
  
El 23 d'abril de 2003 es va firmar l'addenda al dit conveni i es va ampliar la dotació econòmica inicial del Pla d'Instal·lacions Esportives per a les tres províncies: en 2.848.725,56 euros per a la província d'Alacant, 1.899.150,40 euros per a la província de Castelló i 4.747.875,97 euros per a la província de València.
  
En la clàusula novena del conveni s'establia que, a proposta de la Comissió Mixta, es determinarien els projectes d'obres a incloure i els pressupostos subvencionats, i el pla era aprovat per resolució definitiva conjunta de la Conselleria de Cultura, Educació i Esport i cada diputació provincial.
  
La Comissió Mixta, el 13 de maig de 2003, en compliment del que disposa la clàusula octava del conveni, va aprovar amb caràcter provisional la convocatòria de subvencions corresponent a l'ampliació del Pla d'Instal·lacions Esportives per a la província de València.
  
Una vegada presentada la documentació requerida pels ajuntaments beneficiaris, la Comissió Mixta en la reunió de 31 de gener de 2005 va proposar, en primer lloc, elevar a resolució definitiva l'acord anteriorment indicat i, en segon lloc, deixar constància de l'incompliment de les bases del conveni pels municipis d'Algemesí, Quartell, Alpuente, Tous, Torrent i San Antonio de Benagéber, que es trobaven en l'annex de la Resolució de 12 de setembre de 2002 de la Conselleria de Cultura i Educació de la Generalitat Valenciana i la Diputació Provincial de València, per la qual es resolia definitivament el pla d'inversions corresponents al Conveni de col·laboració per a l'execució d'instal·lacions esportives entre la Conselleria de Cultura i Educació i les diputacions provincials d'Alacant Castelló i València, i la Resolució de 13 de maig de 2003 per la qual es resolia amb caràcter provisional la convocatòria de subvencions per a l'execució d'instal·lacions esportives en la província de València, publicada en el Butlletí Oficial de la Província de 31 de juliol de 2001.
  
La Diputació Provincial de València, en el ple del dia 30 de març de 2005, aprova els projectes d'obres i pressupostos subvencionats i autoritza el president a firmar la resolució definitiva amb el conseller de Cultura, Educació i Esport.
  
Per això, una vegada formalitzats els actes d'instrucció corresponents, i en virtut del que disposen els articles 40 i 45 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, es resol:
  
Primer
  
Aprovar definitivament la relació de municipis incorporats com a annex a la present resolució, i en conseqüència incloure'ls en el Pla d'Instal·lacions Esportives, d'acord amb la distribució següent:
  
Obres A i B:
  
Aportació Generalitat: 1.901.031,34 euros
  
Aportació Diputació de València: 1.901.031,34 euros
  
Aportació Ajuntament: 422.451,41 euros
  
Obres C:
  
Aportació Generalitat: 3.538.007,68 euros
  
Aportació Diputació de València: 3.538.007,68 euros
  
Aportació Ajuntament: 3.538.007,68 euros
  
Segon
  
Deixar sense efecte la inclusió en el Pla d'Instal·lacions Esportives, per incompliment de les bases del conveni, dels municipis d'Algemesí, Quartell, Alpuente, Tous, Torrent i San Antonio de Benagéber prevista en les resolucions de 12 de setembre de 2002 i 13 de maig de 2003, ambdós de la Conselleria de Cultura i Educació i de la Diputació Provincial de València.
  
Tercer
  
Els ajuntaments beneficiaris hauran de complir les obligacions contingudes en el conveni de col·laboració per a l'execució d'instal·lacions esportives entre la Conselleria de Cultura i Educació i les diputacions provincials d'Alacant, Castelló i València, així com les bases per a la formació i gestió del Pla d'Instal·lacions Esportives.
  
Quart
  
Ordenar que, en compliment del que establixen la clàusula novena del conveni de col·laboració per a l'execució d'instal·lacions esportives entre la Conselleria de Cultura i Educació i les diputacions provincials d'Alacant, Castelló i València, i la base 9.5 de les bases per a la formació i gestió del Pla d'Instal·lacions Esportives 2001, es publique esta resolució en el Diari Oficial de la Generalitat Valenciana i en el Butlletí Oficial de la Província de València.
  
Així mateix, comunicar la present resolució als interessats amb la indicació que és definitiva en via administrativa i pot ser impugnada per l'administració o administracions interessades directament davant la jurisdicció contenciosa administrativa, dins del termini de dos mesos comptats a partir de l'endemà de la publicació, de conformitat amb el que establixen els articles 44 i 46.6 de la Llei reguladora de la jurisdicció contenciosa administrativa de 13 de juliol de 1998, i tot això sense perjuí que puga exercir-se qualsevol altre recurs que s'estime procedent.
  
València 16 de maig de 2005
  
El conseller de Cultura,Educació i Esport,
  
ALEJANDRO FONT DE MORA TURÓN
  
El president de la Diputació de València,